José García Rodríguez (Baltar)

José García Rodríguez, nado en Baltar o 25 de agosto de 1902 e finado en Gusen (Austria) o 19 de decembro de 1941, foi un exiliado galego deportado ós campos de concentración nazis.

 Traxectoria 
Exiliouse en Francia tralo triunfo do bando franquista na guerra civil española. Quedou confinado no campo de internamento de  Argelès-sur-Mer. Coa declaración da segunda guerra mundial integrouse na Compañía de traballadores estranxeiros nº 2.

Trala caída de Francia na segunda guerra mundial foi apresado polo exército alemán e enviado primeiro ó Frontstalag 142, en Besançon (Francia) e despois ó Stalag XI-A, en Altengrabow (Alemaña). Foi deportado ó campo de concentración de Mauthausen, onde ingresou o 26 de abril de 1941 co número de matrícula 3 363, e trasladado o 20 de outubro de 1941 ó campo de concentración de Gusen co número de matrícula 14 331, onde pereceu o 19 de decembro de 1941. Segundo o rexistro a causa do falecemento debeuse a unha miocardite.

 Vida persoal 
Casou con Ángeles, con quen tivo catro fillos, todos nados en Madrid, que despois se trasladaron con súa nai a Barcelona. Consérvase a correspondencia que José García lle enviou á súa muller a Barcelona mentres estivo recluído no campo de internamento en Francia, dende os destinos da Compañía de traballadores estranxeiros na que se integrou e durante o seu cativerio no Stalag XI-A.

 Notas 

 Véxase tamén 
 Bibliografía 



Categoría:Nados en Baltar
Categoría:Nados en 1902
Categoría:Finados en 1941
Categoría:Galegos finados en campos de concentración nazis